Denne weekend er der DM i racekanin-avl 2015, som det er lykkedes fem nordjyske kaninavlerforeninger at få til Nordjylland.

Der er masser af spændende racer ved DM i kaninavl 2015, som afholdes i Nørager her i weekenden. Ikke færre end 1400 kaniner er samlet her, og avlerne har toptrimmet dem allesammen. - De skal lære at præsentere sig og sidde pænt og så videre, så det bruger jeg rigtig meget tid på, siger Carsten Lauersen, der er medarrangør. Men lørdagens arrangement bød på andet end fremvisning og øvelser for kaninerne og deres ejere. Der var nemlig også gode bud på, hvordan kaniner kan skabe glæde i ikke-levende tilstand. Se TV2/Nords reportage fra DM i racekanin-avl i videoen herover.